## Cultura dona suport al Saló del Còmic de València 2025 per a fomentar la lectura

*** La Conselleria ha contribuït amb un estand i assumirà el cost de les entrades de l’alumnat dels municipis afectats per les inundacions
* El Saló del Còmic se celebra en Fira València fins a este diumenge, 2 de març**

El director general de Cultura, Miquel Nadal, ha assistit, este divendres, a la inauguració del Saló del Còmic de València 2025, que compta amb el suport de la Conselleria d’Educació, Cultura, Universitats i Ocupació.

La Conselleria és present en esta cita, que se celebra fins diumenge que ve, 2 de març, en Fira València, per a mostrar el seu suport al sector i fomentar el coneixement i la lectura de còmics, i especialment després de les inundacions.

En concret, des de Cultura s’assumirà el cost de les entrades al Saló del Còmic, que seran gratuïtes per a tot l’alumnat dels municipis afectats per les inundacions. Així mateix, la Conselleria ha contribuït amb un estand per a l’editorial Camacuc de Paiporta i la llibreria Somnis de Paper de Benetússer.

El director general de Cultura ha destacat que, mitjançant esta participació en el Saló del Còmic, “la Conselleria contribuïx a donar suport i fomentar la lectura també entre el sector juvenil”.

A més, ha felicitat els organitzadors d’esta nova edició i ha destacat que, a escassos metres del Saló del Còmic, “en un espai de 10.000 metres quadrats cedit per Fira València, l’IVCR+i està coordinant els treballats d’un equip tècnic per a la recuperació, el secatge i la neteja d’arxius i de documentació en paper afectats per la riuada”.

Fecha: 28/02/2025